Den fullstendige tittelen til førsteutgaven lød («Et skrift om befolkningsloven, slik den påvirker den fremtidige forbedringen av samfunnet. Med kommentarer til hr. Godwins, marki Condorcets og andre forfatteres spekulasjoner»). Boken kom i Malthus’ levetid med seks utgaver, som ble mer og mer omfangsrike: 1798 (396 s.), 1803 (610 s.), 1806 (to bind, 505 + 559 s.), 1807 (to bind, 580 + 484 s.), 1817 (tre bind, 496 + 507 + 500 s.), 1826 (to bind, 535 + 528 s.). Fra og med den andre utgaven ble undertittelen endret, slik at tittelen ble («Et blikk på [befolkningslovens] tidligere og fremtidige påvirkning av menneskelig lykke. Med en undersøkelse av våre muligheter for i fremtiden å fjerne eller lindre ondene som [befolkningsloven] medfører»). De første fire utgavene ble utgitt av Joseph Johnson, de senere av John Murray, begge i London. Den norske (utdragsvise) oversettelsen ble utgitt på Samlaget i 1975.